ร้าน Riche' cafe เป็นร้านคาเฟ่เล็กๆ ที่เจ้าของร้านทำเองทุกอย่างตั้งแต่รับเมนูจึงถึงเสริฟ ถึงร้านจะเล็กแต่รสชาติทั้งอาหารและเครื่องดื่มอร่อยใช้ได้เลย

ที่ตั้งร้านและการเดินทาง: ร้านตั้งอยู่ถนนเส้นเดียวกับรพ.สรรพสิทธิประสงค์ เยื้องกับธนาคารกรุงไทยสาขาสรรพสิทธิ์ ตรงข้ามกับโบสถ์คริสตจักรอุบล 

บรรยากาศร้าน: ร้านเป็นร้านเล็กๆ มีที่นั่งอยู่ 4-5 โต๊ะ มีทั้ง indoor ห้องแอร์เย็นฉ่ำสบายๆนั่งเพลินๆฟังเพลงเพราะและ outdoor สำหรับคนที่อยากรับอากาศธรรมชาติ บรรยากาศภายในร้านตกแต่งโทนน้ำตาลส้ม ให้ความรู้สึกอบอุ่นเป็นกันเอง 

การบริการ: ร้านนี้บริการดีมาก เอาใจใส่ลูกค้าดี พูดจาไพเราะ บริการแบบเป็นกันเอง แต่ในเรื่องอาหารต้องรอนิดนึง แต่ไม่เป็นไรอภัยได้

อาหารและรสชาติ: ร้านนี้ถึงจะเป็นร้านเล็กๆ แต่ก็มีเมนูอาหารให้เลือกหลากหลายไม่ได้มีแค่ขนมของหวานและเครื่องดื่มเท่านั้น ยังมีอาหารคาวไว้เสริฟด้วย มีทั้งสเต็ก อาหารฝรั่งอาหารตามสั่งแบบไทยๆ ซึ่งมีให้เลือกมากมายหลายเมนูเลยทีเดียว
- สเต็กรวมพล: มาเริ่มกันที่เมนูแรก ที่เป็นเมนูที่ร้านนำเสนอ จะเป็นจานที่รวมเอาสเต็กมีทั้งหมู ไก่ และปลา ไว้ในจานเดียวกัน เหมาะสำหรับคนที่ตัดสินใจไม่ถูกว่าจะเลือกอะไรดี ซึ่งสเต็กแต่ละอย่างเค้าก็ทำได้รสชาติดี เนื้อนุ่มไม่หยาบ ขนมปังและน้ำสลัดที่เสริฟมาด้วย ก็เป็นสูตรของเจ้าของร้านเอง รวมๆแล้วจานนี้ใช้ได้เลยค่ะ
- ผัดฉ่าทะเล: มาที่อาหารไทยกันบ้าง เมนูผัดฉ่าทะเลเป็นเมนูที่รสชาติจัดจ้าน เผ็ดเครื่องสมุนไพรต่างๆที่ใส่มา พร้อมรับประทานพร้อมกับข้าวสวยร้อนๆ ยิ่งเพิ่มความเผ็ด ถึงเครื่องของผัดฉ่าเลยทีเดียว
- ปีกไก่นิวออลีนและรวมพลทอด: เมนูอาหารทานเล่นที่สั่งมาจะเป็นเมนูปีกไก่นิวออลีน ปีกไก่เนื้อนุ่มหมักด้วยซอสที่เข้มข้นเข้าเนื้ออร่อยกลมกล่อมจนกินแล้วหยุดไม่อยู่ ส่วนรวมพลทอด เป็นตะกร้าที่รวมของทอดต่างๆ ไม่ว่าจะเป็นเฟรนฟราย นัตเกต ลูกชิ้น กุ้งทอด มารวมไว้ในตะกร้าเดียว เป็นเมนูที่มาทานทุกครั้งมักจะสั่งทุกครั้ง ทานเพลินๆระหว่างรอเมนูจานหลัก
- โกโก้บานาน่าเฮเซลนัล: เมนูเครื่องดื่มที่ลงตัวมากๆ ในนึงแก้วมีทั้งโกโก้ กล้วย และเฮเซลนัล ถึงแม้ว่าการใส่กล้วยจะทำให้รสของโกโก้จางลงนิดนึง แต่ก็ให้อภัยได้เพราะมีความหอมกลมกล่อมของเฮเซลนัลมสแทน อร่อยย
- เค้กชอคหน้านิ่ม,เอแคลร์และปังเย็นชอค: ปิดท้ายด้วยเมนูของหวานกัน อยากบอกว่าเมนูขนมในร้านทุกอย่างเจ้าของร้านก็เป็นคนลงมือทำเองด้วยนะ มาเริ่มกันที่ชอคหน้านิ่ม เป็นเค้กชอคที่ใส่ความเป็นชอคเต็มรสเลยค่อนข้างออกขมๆนิดหน่อย ส่วนเอแคลร์แป้งบางๆส่วนไส้เราว่ายังไม่ค่อยโอเคเท่าไหร่ออกหวานไป และสุดท้ายปังเย็นชอค เป็นน้ำแข็งใสใส่ขนมปังจานใหญ่ๆ กินจนหนาว รสชาติก็เหมือนปังเย็นทั่วๆไป ก็อร่อยใช้ได้

สรุปโดยภาพรวมแล้วทั้งอาหารรวชาติเข้มข้นอร่อย การบริการที่เป็นกันเอง บรรยากาศที่อบอุ่นเหมือนกินข้าวที่บ้าน และราคาที่สมเหตุสมผลถือว่าโอเครใช้ได้เลย 

รสชาติ ????????????????ครึ่ง
บริการ ????????????????
บรรยากาศ ????????????????
ความคุ้มค่า ????????????ครึ่ง
โดยรวม ????????????????

????????????